pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บอร์ดบีโอไอไฟเขียว 4 โครงการใหญ่ มูลค่าลงทุนกว่า 30,000 ล้านบาท
วันพุธที่ 18 ธันวาคม 2562
บอร์ดบีโอไอไฟเขียว 4 โครงการใหญ่ มูลค่าลงทุนกว่า 30,000 ล้านบาท
บอร์ดบีโอไอไฟเขียว 4 โครงการใหญ่ มูลค่าลงทุนกว่า 30,000 ล้านบาท
บอร์ดบีโอไอไฟเขียว 4 โครงการใหญ่ มูลค่าลงทุนกว่า 30,000 ล้านบาท
บอร์ดบีโอไอ เห็นชอบอนุมัติ 4 โครงการ รวมมูลค่าเงินลงทุน 30,170 ล้านบาท ในกิจการผลิตเชื้อเพลิงเอทานอล กิจการการผลิตยางรถยนต์และยางรถจักรยานยนต์ จํานวน 2 โครงการ และกิจการสกัดโลหะที่ไม่ใช้แล้วและเศษโลหะ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ ซึ่งมี พล.อ.ประยุทธ์ จันทร์โอชา นายกรัฐมนตรีเป็นประธาน ว่าที่ประชุมเห็นชอบให้การส่งเสริมโครงการขนาดใหญ่ 4 โครงการ รวมมูลค่าเงินลงทุน 30,170 ล้านบาท โดยมีรายละเอียดดังต่อไปนี้
1. กิจการผลิตเอทานอล เงินลงทุน 7,800 ล้านบาท ตั้งโครงการในจังหวัดนครสวรรค์ โครงการมีรูปแบบการผลิตที่รองรับนโยบายรัฐบาลเรื่องอุตสาหกรรมฐานชีวภาพ (Bio Economy) โดยนําผลิตผลทางการเกษตร ได้แก่ อ้อยมาผลิตเป็นเอทานอลเกรดเชื้อเพลิงความเข้มข้นร้อยละ 99.5 ปีละประมาณ 237,600,000 ลิตร และผลิตไฟฟ้าจากไอน้ําที่ได้จากเชื้อเพลิงชีวมวลขนาด 85 เมกะวัตต์
2. กิจการผลิตยางเรเดียล ยางตีนตะขาบ และยางในรถจักรยานยนต์ เงินลงทุน 7,478
ล้านบาท ตั้งโครงการในนิคมอุตสาหกรรมอมตะซิตี้ระยอง จังหวัดระยอง วัตถุดิบหลัก ได้แก่ ยางธรรมชาติและยางสังเคราะห์ โดยจะใช้ยางธรรมชาติในประเทศ ประมาณ 72,000 ตัน/ปี
3. กิจการผลิตยางเรเดียลสําหรับรถยนต์ เงินลงทุน 11,018 ล้านบาท ตั้งโครงการในจังหวัดชลบุรี โดยจะใช้ยางธรรมชาติในประเทศประมาณ 17,006.5 ตัน/ปี
4. กิจการสกัดโลหะ เช่น ทองแดง นิกเกิ้ล สังกะสี ดีบุก เงิน ทอง และแพลเลเดียม เป็นต้น
จากแผงวงจรพิมพ์ (PCB) ที่ไม่ใช้แล้ว และเศษทองแดงเพื่อนํากลับมาใช้ใหม่ เงินลงทุน 3,874 ล้านบาท ตั้งโครงการในนิคมอุตสาหกรรมปิ่นทอง จังหวัดชลบุรี กําลังการผลิต ปีละประมาณ 148,000 ตัน
++++++++++++++++++++++
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาชนจีน เข้าเยี่ยมคาราวะและอำลา รอง นรม. และ รมว.กห. ในโอกาสที่จะพ้นจากหน้าที่
วันพฤหัสบดีที่ 3 สิงหาคม 2560
เอกอัครราชทูตสาธารณรัฐประชาชนจีน เข้าเยี่ยมคาราวะและอําลา รอง นรม. และ รมว.กห. ในโอกาสที่จะพ้นจากหน้าที่
เอกอัครราชทูตสาธารณรัฐประชาชนจีน เข้าเยี่ยมคาราวะและอําลา รอง นรม. และ รมว.กห. ในโอกาสที่จะพ้นจากหน้าที่
พล.ต.คงชีพ ตันตระวาณิชย์ โฆษก กห. เปิดเผยว่า เมื่อ 3 ส.ค.60 นาย Ning Fukui (หนิง ฟู่ขุย) เอกอัคราชทูตสาธารณรัฐประชาชนจีนประจําประเทศไทย ได้เข้าเยี่ยมคารวะ พล.อ. ประวิตร วงษ์สุวรรณ รอง นรม.และ รมว.กห. ณ ศาลาว่าการกลาโหม เพื่ออําลาในโอกาสที่จะพ้นจากหน้าที่
โดย นายหนิง ฟู่ขุย ได้กล่าวขอบคุณ นรม. และ รอง นรม.และ รมว.กห. ที่ได้สนับสนุนส่งเสริมความร่วมมือในการทํางานร่วมกันอย่างใกล้ชิดที่ผ่านมา เป็นผลให้พัฒนาความสัมพันธ์ของทั้งสองประเทศมีความใกล้ชิดแน่นแฟ้นกันและขยายความร่วมมือเชิงลึกในทุกมิติ โดยเฉพาะด้านเศรษฐกิจ ความมั่นคงและความร่วมมือทางทหาร ซึ่งรัฐบาลจีนขอชื่นชมอย่างสูง และหวังว่าทั้งสองประเทศจะได้ร่วมกันพัฒนาความสัมพันธ์ที่แนบแน่นต่อไป
พล.อ.ประวิตร ได้กล่าวขอบคุณและชื่นชมยินดีที่ นายหนิง ฟู่ขุ่ย ได้ปฏิบัติหน้าที่ด้วยความมุ่งมั่น และมีบทบาทโดดเด่น ในการกระชับความสัมพันธ์และความร่วมมือระหว่างไทยและจีนตลอดเวลาที่ดํารงตําแหน่ง เป็นผลให้ทั้งสองประเทศมีความสัมพันธ์เชิงยุทธศาสตร์ที่เป็นรูปธรรมและได้รับประโยชน์ร่วมกัน พร้อมทั้งขอให้เดินทางกลับโดยสวัสดิภาพ
รัฐบาลไทย-ข่าวทำเนียบรัฐบาล-การประชุมหารือเพื่อแลกเปลี่ยนความคิดเห็นโครงการระเบียงผลไม้ภาคตะวันออก (Eastern Fruit Corridor : EFC)
วันศุกร์ที่ 2 กุมภาพันธ์ 2561
การประชุมหารือเพื่อแลกเปลี่ยนความคิดเห็นโครงการระเบียงผลไม้ภาคตะวันออก (Eastern Fruit Corridor : EFC)
การประชุมหารือเพื่อแลกเปลี่ยนความคิดเห็นโครงการระเบียงผลไม้ภาคตะวันออก (Eastern Fruit Corridor : EFC)  ณ ห้องประชุม 2307 สภาหอการค้าแห่งประเทศไทย
วันที่ 1 กุมภาพันธ์ 2561 นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายมงคล ลีลาธรรม กรรมการผู้จัดการ SMEs Bank นายวรมิตร ครุฑโต รองกรรมการผู้จัดการ SMEs Bank นายเดชา จาตุธนานันท์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม นายวัชรุน จุ้ยจําลอง ผู้อํานวยการศูนย์ส่งเสริมอุตสาหกรรมภาคที่ 9 นายชูศักดิ์ ชื่นประโยชน์ รองประธานกรรมการหอการค้าไทย นายภานุมาศ ศรีสุข ประธานคณะกรรมการพัฒนาระบบโลจิสติกส์สภาหอการค้าแห่งประเทศไทย คุณสาวิตรี รัตนจันทร์ เลขานุการและคณะกรรมการพัฒนาระบบโลจิสติกส์ สภาหอการค้าแห่งประเทศไทย ร่วมประชุมหารือเพื่อแลกเปลี่ยนความคิดเห็นโครงการระเบียงผลไม้ภาคตะวันออก (Eastern Fruit Corridor : EFC) ณ ห้องประชุม 2307 สภาหอการค้าแห่งประเทศไทย
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมปาฐกถาพิเศษในงานสัมมนาหัวข้อ “แผนงานกองทุนธุรกิจด้านดิจิทัล”
วันพฤหัสบดีที่ 24 สิงหาคม 2560
รมว.ดิจิทัลฯ ร่วมปาฐกถาพิเศษในงานสัมมนาหัวข้อ “แผนงานกองทุนธุรกิจด้านดิจิทัล”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “แผนงานกองทุนธุรกิจด้านดิจิทัล” ในงานสัมมนา “Australian - Thai Chamber of Commerce Joint Business Luncheon Meeting: “Plans for the Digital Economy Fund” โดยหอการค้าออสเตรเลีย-ไทย หอการค้าอเมริกันประจําประเทศไทย หอการค้าอังกฤษ-ไทย หอการค้าฝรั่งเศส-ไทย หอการค้าเนเธอร์แลนด์-ไทย และหอการค้าแอฟริกาใต้-ไทย ร่วมกันจัดขึ้น ทั้งนี้ การจัดตั้ง “กองทุนดิจิทัล” เพื่อสนับสนุนผู้ประกอบการธุรกิจทางด้านดิจิทัลทั้งรุ่นเก่าและรุ่นใหม่ ซึ่งงบประมาณจากกองทุนดังกล่าวจะเริ่มให้การสนับสนุนกับภาคธุรกิจในประเทศไทยภายในเดือนกันยายน 2560 รวมถึงโครงการสําคัญของภาครัฐในการจัดตั้ง “Digital Park” หรือ เขตส่งเสริมอุตสาหกรรมและนวัตกรรมดิจิทัล ที่อําเภอศรีราชา จังหวัดชลบุรี ด้วย งานสัมมนาดังกล่าวจัดขึ้นเมื่อวันที่ 23 สิงหาคม 2560 ณ โรงแรมโซ โซฟิเทล ถนนสาทรเหนือ กรุงเทพฯ
*********************
รัฐบาลไทย-ข่าวทำเนียบรัฐบาล-​นายกรัฐมนตรียินดีที่ไทยเป็นเจ้าภาพการแข่งขัน MotoGP ประจำปี 2561 - 2563
วันพฤหัสบดีที่ 15 กุมภาพันธ์ 2561
​นายกรัฐมนตรียินดีที่ไทยเป็นเจ้าภาพการแข่งขัน MotoGP ประจําปี 2561 - 2563
​นายกรัฐมนตรียินดีที่ไทยเป็นเจ้าภาพการแข่งขัน MotoGP ประจําปี 2561 - 2563
วันนี้ (14 กุมภาพันธ์ 2561) เวลา 15.00 น. นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นําคณะผู้จัดและนักกีฬาการแข่งขันรถจักรยานยนต์ทางเรียบชิงแชมป์โลก รายการโมโต จีพี (MotoGP) ประจําปี 2561 – 2563 เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ในโอกาสเดินทางมาเข้าร่วมการแข่งขันทดสอบสนามแข่งในช่วงปิดฤดูกาล (Winter Test) ณ สนามช้าง อินเตอร์เนชั่นแนล เซอร์กิต จังหวัดบุรีรัมย์ สรุปสาระสําคัญการหารือ ดังนี้
นายกรัฐมนตรีกล่าวยินดีที่ไทยได้รับลิขสิทธิ์ให้เป็นเจ้าภาพการแข่งขัน MotoGP เป็นระยะเวลา 3 ปี (พ.ศ. 2561 - 2563) ทําให้ประเทศไทยก้าวเข้ามาเป็น 1 ใน 19 สนามการแข่งขัน MotoGP ของโลก โดยในช่วงแรก ไทยจะเป็นสนามทดสอบช่วงปิดฤดูกาล ในเดือนกุมภาพันธ์นี้ และจะเป็นสนามที่ 15 ในเดือนตุลาคมที่จะถึง ถือเป็นประวัติศาสตร์หน้าใหม่ของวงการกีฬาไทย ซึ่งการแข่งขันและการทดสอบสนามแข่งจะช่วยกระตุ้นให้ประชาชนไทยหันมาสนใจกีฬาประเภทนี้เพิ่มมากขึ้น พร้อมทั้งยังช่วยส่งเสริมการท่องเที่ยวและการพัฒนาอุตสาหกรรมยานยนต์ให้แก่ไทยด้วย
นายกรัฐมนตรีระบุว่า ประเทศต่าง ๆ สามารถใช้กีฬาเป็นสื่อกลางสานความสัมพันธ์ให้มีพลวัตมากยิ่งขึ้นได้ และรัฐบาลให้ความสําคัญกับการพัฒนากีฬา เพื่อส่งเสริมสุขภาพที่สมบูรณ์แก่ประชาชน ควบคู่ไปกับการพัฒนาเพื่อการท่องเที่ยว และการแข่งขันนี้เป็นโอกาสดีที่จะแสดงศักยภาพและความพร้อมในทุก ๆ ด้านของไทย โดยเฉพาะการเป็นแหล่งท่องเที่ยวที่ได้รับความนิยมและการเป็นเจ้าภาพจัดการแข่งขันกีฬาระดับโลกที่มีคุณภาพตามมาตรฐานสากล
โอกาสนี้ รัฐมนตรีว่าการกระทรวงการท่องเที่ยวและกีฬา กล่าวแนะนํานักกีฬาที่เข้าเยี่ยมคารวะนายกรัฐมนตรีในวันนี้ ประกอบด้วย นาย Johann Zarco นักแข่งทีม Monster Yamaha Tech 3 นาย Takaaki Nakagami นักแข่งทีม LCR Honda นาย Andrea Iannone นักแข่งทีม Suzuki Ecstar นาย Alex Rins นักแข่งทีม Suzuki Ecstar และนาย Jack Miller นักแข่งทีม Alma Pramac Racing
ทั้งนี้ นาย Ingacio Sagnier ผู้อํานวยการฝ่ายสื่อสารองค์กร บริษัท Donna Sport กล่าวในนามของของคณะผู้จัดและนักกีฬาฯ ว่า เป็นโอกาสดีที่นักกีฬาทุกคนจะได้เข้าร่วมทดสอบสนามแข่งขันของไทย ก่อนที่จะมีการแข่งขันในเดือนตุลาคม พร้อมแสดงความประทับใจในสถานที่ท่องเที่ยวของไทย โดยเฉพาะวัดไทยอันมีเอกลักษณ์ที่โดดเด่นและงดงามอย่างมาก พร้อมขอเชิญนายกรัฐมนตรีร่วมชมการแข่งขันฯ ในเดือนตุลาคมนี้ด้วย
ในช่วงท้าย นายกรัฐมนตรีแสดงความขอบคุณทุกภาคส่วน ทั้งภาครัฐ ภาคเอกชน นักกีฬา และประชาชนชาวไทย ที่มีส่วนร่วมในการผลักดันให้เกิดความสําเร็จนี้ และเน้นถึงความสําคัญในการขับขี่รถจักรยานยนต์อย่างปลอดภัย พร้อมอวยพรให้คณะผู้จัดและนักกีฬาฯ ประสบความสําเร็จในการแข่งขันครั้งนี้ดังที่ตั้งใจไว้
รัฐบาลไทย-ข่าวทำเนียบรัฐบาล-ก.ยุติธรรม หารือแนวทางการแก้ไขปัญหาความเดือดร้อนของประชาชน เพื่อสนับสนุนการขับเคลื่อนการดำเนินงาน “กาฬสินธุ์โมเด็ล”
วันพุธที่ 27 ธันวาคม 2560
ก.ยุติธรรม หารือแนวทางการแก้ไขปัญหาความเดือดร้อนของประชาชน เพื่อสนับสนุนการขับเคลื่อนการดําเนินงาน “กาฬสินธุ์โมเด็ล”
นายธวัชชัย ไทยเขียว รองปลัดกระทรวงยุติธรรม เป็นประธานการประชุมหารือขับเคลื่อนการแก้ไขปัญหาความเดือดร้อนของประชาชน เพื่อสนับสนุนการดําเนินงาน “โครงการกาฬสินธุ์ happiness 2019”
เมื่อวันที่ 26 ธันวาคม 2560 เวลา 13.00 น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมหารือขับเคลื่อนการแก้ไขปัญหาความเดือดร้อนของประชาชน
เพื่อสนับสนุนการดําเนินงาน “โครงการกาฬสินธุ์ happiness 2019”
ซึ่งมี พล.อ.อ. ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานคณะกรรมการดําเนินโครงการ
ทั้งนี้ เพี่อแก้ไขปัญหาให้เหมาะสมกับบริบทในเชิงพื้นที่
โดยบูรณาการส่วนราชการสังกัดกระทรวงยุติธรรมในส่วนภูมิภาค
ตามกรอบการแก้ไขปัญหาที่ได้กําหนดไว้ ๔ ขั้นตอน ประกอบด้วย
๑. การตรวจสอบข้อมูล/เอกสารเบื้องต้นเมื่อได้รับเรื่องร้องเรียน/การร้องทุกข์จากประชาชน
๒. การให้คําปรึกษากฎหมาย ๓. การให้บริการแก้ไขปัญหาโดยการไกล่เกลี่ย
การให้ความช่วยเหลือจากกองทุนยุติธรรม การคุ้มครองพยาน
การบังคับใช้กฎหมาย และ ๔. การติดตามและประเมินผล
ทั้งนี้ รองปลัดกระทรวงยุติธรรม ได้มอบหมายให้ส่วนราชการที่เกี่ยวข้อง
จัดทําข้อมูลเกี่ยวกับสาเหตุของปัญหาและแนวทางการแก้ไขปัญหาความเดือดร้อนของประชาชน
ตามกรอบการวิเคราะห์ปัญหาความยากจนที่คณะทํางานรัฐมนตรีว่าการกระทรวงยุติธรรมได้วางแนวทางไว้
เพื่อรวบรวมข้อมูลดังกล่าวเสนอต่อรัฐมนตรีว่าการกระทรวงยุติธรรม พิจารณาต่อไป
โดยมีนางสาวรื่นวดี สุวรรณมงคล อธิบดีกรมบังคับคดี
และนายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน
พร้อมด้วยผู้แทนจากหน่วยงานที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-อินโดนีเซีย พร้อมนำบทเรียน และประสบการณ์ของไทยไปประยุกต์ใช้ในการแก้ไขปัญหาโควิด-19 ในประเทศ
วันจันทร์ที่ 22 มิถุนายน 2563
อินโดนีเซีย พร้อมนําบทเรียน และประสบการณ์ของไทยไปประยุกต์ใช้ในการแก้ไขปัญหาโควิด-19 ในประเทศ
อินโดนีเซีย พร้อมนําบทเรียน และประสบการณ์ของไทยไปประยุกต์ใช้ในการแก้ไขปัญหาโควิด-19 ในประเทศ
วันนี้ (22 มิถุนายน 2563) เวลา 09.00 น. ณ ห้องนารี 1 ตึกนารีสโมสร ทําเนียบรัฐบาล นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เข้าเยี่ยมคารวะนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสพ้นจากหน้าที่ สรุปสาระสําคัญการหารือ ดังนี้
รองนายกรัฐมนตรีขอบคุณเอกอัครราชทูตอินโดนีเซียประจําประเทศไทยที่มีส่วนสําคัญในการส่งเสริมความร่วมมือในตลอดช่วงระยะเวลาของการดํารงตําแหน่ง รวมทั้งขอบคุณเอกอัครราชทูต และรัฐบาลอินโดนีเซียที่ได้อํานวยความสะดวกการเคลื่อนย้ายคนไทยที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)อยู่ในประเทศอินโดนีเซีย ให้เดินทางกลับประเทศไทยด้วยเที่ยวบินพิเศษ เชื่อมั่นว่าเมื่อสถานการณ์โควิด-19 ดีขึ้น จะมีการแลกเปลี่ยนการเยือนระหว่างกันในอนาคต พร้อมยืนยันให้ความร่วมมือด้านสาธารณสุขระหว่างไทย-อินโดนีเซียอย่างต่อเนื่อง
ด้านเอกอัครราชทูตฯ ขอบคุณรองนายกรัฐมนตรีและรัฐบาลไทยที่ให้การสนับสนุนการทํางานในไทยเสมอมา ชื่นชมมาตรการรับมือสถานการณ์โควิด-19 ของประเทศไทยที่แสดงให้เห็นถึงความสามารถในการบริหารจัดการด้านสาธารณสุข สามารถควบคุมการแพร่ระบาดได้อย่างมีประสิทธิภาพ ส่งผลให้จํานวนผู้ติดเชื้อลดลง และไม่พบผู้ป่วยรายใหม่ในประเทศติดต่อกันกว่า 27 วัน ถือเป็นแบบอย่างของประเทศที่ประสบความสําเร็จ อินโดนีเซียจะนําบทเรียน และประสบการณ์ของไทยไปประยุกต์ใช้เพื่อแก้ไขปัญหาภายในประเทศ ซึ่งรองนายกรัฐมนตรีได้ให้คําแนะนําถึงการจัดการโควิด-19 ว่าสิ่งสําคัญที่ทําให้ไทยสามารถควบคุมการแพร่ระบาดได้ คือการได้รับความร่วมมือจากประชาชนที่สวมใส่หน้ากากอนามัยอยู่เสมอ และการรักษาระยะห่างระหว่างบุคคล (Social Distancing)
รองนายกรัฐมนตรีเชื่อมั่นว่า อินโดนีเซียจะสามารถแก้ไขสถานการณ์โควิด-19 ให้คลี่คลายได้โดยเร็ว ซึ่งไทยพร้อมที่จะให้การสนับสนุนและช่วยเหลือในด้านต่าง ๆ และเชื่อมั่นว่าทั้งสองประเทศจะสามารถผ่านพ้นวิกฤตการณ์ครั้งนี้ไปได้อย่างเข้มแข็ง ในโอกาสนี้ รองนายกรัฐมนตรีได้กล่าวถึงความคืบหน้าในการค้นคว้าวิจัยด้านการผลิตวัคซีนโรคโควิด-19 ในไทย ซึ่งล่าสุดอยู่ระหว่างการทดลองและมีผลตอบสนองที่ดี กําลังเข้ากระบวนการทดลองในมนุษย์เป็นลําดับต่อไป
ทั้งนี้ ทั้งสองฝ่ายเห็นพ้องที่จะสร้างความร่วมมือระหว่างกันในสาขาที่มีศักยภาพ เช่น การค้าการลงทุน การศึกษา และการท่องเที่ยว โดยรองนายกรัฐมนตรีเสนอให้พิจารณาการพัฒนาความร่วมมือด้านการท่องเที่ยวเชิงสุขภาพ (Medical Tourism) ซึ่งเป็นสาขาที่ไทยมีศักยภาพ ซึ่งจะเป็นประโยชน์ทั้งในด้านการพัฒนาความร่วมมือด้านการสาธารณสุข และด้านธุรกิจการท่องเที่ยวของทั้งสองประเทศ
รัฐบาลไทย-ข่าวทำเนียบรัฐบาล-ก.อุตฯ ร่วมจัดนิทรรศการและร่วมพิธีเปิดงานมหกรรมวิทยาศาสตร์และเทคโนโลยีแห่งชาติ ประจำปี 2561
วันศุกร์ที่ 17 สิงหาคม 2561
ก.อุตฯ ร่วมจัดนิทรรศการและร่วมพิธีเปิดงานมหกรรมวิทยาศาสตร์และเทคโนโลยีแห่งชาติ ประจําปี 2561
ก.อุตฯ ร่วมจัดนิทรรศการและร่วมพิธีเปิดงานมหกรรมวิทยาศาสตร์และเทคโนโลยีแห่งชาติ ประจําปี 2561
17 ส.ค. 2561 : กรุงเทพฯ นางสาวทัศนียา ลัธธนันท์ ผู้อํานวยการกองกลาง สํานักงานปลัดกระทรวงอุตสาหกรรม เป็นผู้แทนปลัดกระทรวงอุตสาหกรรม เข้าร่วมพิธีเปิดงานมหกรรมวิทยาศาสตร์และเทคโนโลยีแห่งชาติ ประจําปี 2561 โดยมีนายประยุทธ์ จันทร์โอชา นายกรัฐมนตรีเป็นประธานในพิธีฯ ซึ่งการจัดงานดังกล่าวได้จัดขึ้นเพื่อเทิดพระเกียรติพระบิดาแห่งวิทยาศาสตร์ไทย พระบิดาแห่งเทคโนโลยีของไทยและพระบิดาแห่งนวัตกรรมไทย ภายใต้แนวคิด “จุดประกายความคิด พัฒนาชีวิตด้วยวิทยาศาสตร์ เสริมสร้างชาติด้วยเทคโนโลยี สู่วิถีแห่งนวัตกรรม” โดยภายในงานมีการจัดนิทรรศการและกิจกรรมจากหน่วยงานทั้งภาครัฐและเอกชน ซึ่งทางกระทรวงอุตสาหกรรมได้เข้าร่วมการจัดนิทรรศการฯดังกล่าว เป็นประจําทุกปี โดยในปีนี้ได้จัดนิทรรศการ ภายใต้แนวคิด “10 อุตสาหกรรมเป้าหมาย กลไกขับเคลื่อนเศรษฐกิจเพื่ออนาคต” ซึ่งภายในบูธของกระทรวงอุตสาหกรรมมีการจัดแสดงนิทรรศการ 10 อุตสาหกรรมเป้าหมาย และข้อมูลการดําเนินการอุตสาหกรรม 4 สาขานําร่องที่ได้ดําเนินการไปแล้วในปี 2560 - 2561 ได้แก่ อุตสาหกรรมเชื้อเพลิงชีวภาพและเคมีชีวภาพ อุตสาหกรรมอาหารแปรรูป อุตสาหกรรมยานยนต์และชิ้นส่วน และอุตสาหกรรมหุ่นยนต์ และมีการให้คําแนะนําความรู้เรื่อง 10 อุตสาหกรรมเป้าหมายอย่างง่าย ๆ ให้แก่นักเรียนและผู้ที่สนใจ เพื่อให้มีความเข้าใจเรื่องอุตสาหกรรมอย่างถูกต้อง พร้อมทั้งมีกิจกรรมตอบคําถาม เพื่อชิงรางวัลจากทางกระทรวงอุตสาหกรรมซึ่งได้จัดทํามาเป็นพิเศษ เพื่อแจกให้แก่นักเรียนและผู้เข้าร่วมงานในครั้งนี้โดยเฉพาะ และมีกิจกรรมร่วมถ่ายภาพกับ “หนูอิน” มัสคอตจากทางกระทรวงอุตสาหกรรม สัญลักษณ์ของเด็กรุ่นใหม่ที่ใส่ใจเรื่องอุตสาหกรรม ซึ่งได้รับความสนใจจากนักเรียน นักศึกษาและผู้เข้าร่วมงานเป็นอย่างมาก นอกจากนี้ยังมีการจัดแสดงผลงานของสถาบันเครือข่ายของกระทรวงอุตสาหกรรม ได้แก่ สถาบันไทย-เยอรมัน ได้จัดแสดงผลงานสิ่งประดิษฐ์ SmartBox for SME อุปกรณ์ตรวจสอบกระบวนการทํางานของเครื่องจักร เพื่อช่วยผู้ประกอบการให้สามารถผลิตสินค้าให้มีคุณภาพมากยิ่งขึ้น และสถาบันอาหาร ได้จัดแสดงผลงานผลิตภัณฑ์จากการแปรรูปอาหาร ซึ่งเป็น 1 ใน 10 อุตสาหกรรมเป้าหมาย โดยกิจกรรมดังกล่าวจัดขึ้นในระหว่างวันที่ 16 - 26 สิงหาคม 2561 ณ ศูนย์แสดงสินค้าและการประชุม อิมแพ็คเมืองทองธานี
รัฐบาลไทย-ข่าวทำเนียบรัฐบาล-ไทย-คอซอวอพร้อมเป็นศูนย์กลางการค้าการลงทุน หวังเพิ่มมูลค่าการค้าระหว่างกันให้มากขึ้น
วันพุธที่ 10 มิถุนายน 2563
ไทย-คอซอวอพร้อมเป็นศูนย์กลางการค้าการลงทุน หวังเพิ่มมูลค่าการค้าระหว่างกันให้มากขึ้น
ไทย-คอซอวอพร้อมเป็นศูนย์กลางการค้าการลงทุน หวังเพิ่มมูลค่าการค้าระหว่างกันให้มากขึ้น
วันนี้ (10 มิถุนายน 2563) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายมุฮัมมัด บราชโชริ (H.E. Mr. Muhamet Brajshori) เอกอัครราชทูตสาธารณรัฐคอซอวอประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสรับเข้าตําแหน่งใหม่ สรุปสาระสําคัญดังนี้
นายกรัฐมนตรีกล่าวต้อนรับ รู้สึกยินดีที่ได้ทราบว่า ไทยเป็นประเทศแรกที่เอกอัครราชทูตฯ ได้รับมอบหมายให้มาประจําการ และเลือกเปิดสถานเอกอัครราชทูตสาธารณรัฐคอซอวอในประเทศไทย เป็นแห่งแรกในอาเซียน และแห่งที่สองในเอเชีย นายกรัฐมนตรีเชื่อมั่นว่าจะมีส่วนช่วยให้ความร่วมมือระหว่างทั้งสองประเทศ และภูมิภาคพัฒนาและใกล้ชิดมากยิ่งขึ้น
โอกาสนี้ นายกรัฐมนตรียังได้กล่าวชื่นชมการดําเนินนโยบาย “Digital Kosovo” และ “Interfaith Kosovo Initiative” ซึ่งประสบความสําเร็จเป็นอย่างมาก โดยไทยสนใจที่จะแลกเปลี่ยน เรียนรู้ประสบการณ์ในเรื่องนี้จากคอซอวอ
ด้านเอกอัครราชทูตฯ กล่าวรู้สึกยินดีที่ได้มาประจําการที่ประเทศไทยเป็นประเทศแรก พร้อมทําหน้าที่เพื่อส่งเสริมความสัมพันธ์อันดีระหว่างกันในทุกมิติ ทั้งนี้ ประธานาธิบดีคอซอวอได้ฝากความปรารถนาดีมายังนายกรัฐมนตรีและประเทศไทย พร้อมหวังว่าจะได้เยือนไทยในเร็วนี้
โดยเอกอัครราชทูตฯ กล่าว คอซอวอสามารถเป็นตลาดการค้าและการลงทุนสําหรับไทย รวมทั้งเป็นช่องทาง/ฐานกระจายสินค้าไทยเข้าสู่ประเทศใกล้เคียงได้ ซึ่งคอซอวอมองไทยว่าเป็นศูนย์กลางการค้าในอาเซียน เช่นกัน
ทั้งสองฝ่ายยินดีที่ไทยและคอซอวอมีความสัมพันธ์ที่ราบรื่นตลอด 7 ปีนับตั้งแต่การสถาปนาความสัมพันธ์ทางการทูตระหว่างกัน และมีพลวัตที่เพิ่มขึ้นในช่วงหลายปีหลังนี้ โดยเฉพาะการแลกเปลี่ยนการเยือนในระดับสูง และการจัดทําความตกลงต่าง ๆ ซึ่งจะเป็นพื้นฐานสําคัญของการขยายความร่วมมือระหว่างกันต่อไป ทั้งนี้ ทั้งสองประเทศยินดีที่จะส่งเสริมและแลกเปลี่ยนความร่วมมือในสาขาที่ต่างมีศักยภาพ โดยเฉพาะด้านการค้า การลงทุน การท่องเที่ยว การติดต่อระดับประชาชน เป็นต้น
โอกาสนี้ ทั้งสองฝ่ายยังได้หารือเกี่ยวกับสถานการณ์การแพร่ระบาดของโรคติดเชื้อไวรัสโคโรนา (COVID-19) ซึ่งนายกรัฐมนตรีกล่าวชื่นชมรัฐบาลคอซอวอที่มีมาตรการรับมือที่มีประสิทธิภาพ ทําให้การแพร่ระบาดอยู่ในวงจํากัด โดยไทยพร้อมร่วมมือและแลกเปลี่ยนประสบการณ์ด้านสาธารณสุข รวมทั้งด้านการวิจัยและพัฒนาวัคซีน
***********************
รัฐบาลไทย-ข่าวทำเนียบรัฐบาล-กระทรวงยุติธรรม จัดทำแผนกลยุทธ์ เพื่อขับเคลื่อนงานแก้ไขปัญหาจังหวัดชายแดนภาคใต้
วันอังคารที่ 8 พฤษภาคม 2561
กระทรวงยุติธรรม จัดทําแผนกลยุทธ์ เพื่อขับเคลื่อนงานแก้ไขปัญหาจังหวัดชายแดนภาคใต้
นางกรรณิการ์ แสงทอง รองปลัดกระทรวงยุติธรรม เป็นประธานการประชุมเชิงปฏิบัติการจัดทําแผนกลยุทธ์การขับเคลื่อนงานแก้ไขปัญหาจังหวัดชายแดนภาคใต้ของกระทรวงยุติธรรม พ.ศ.๒๕๖๑ – ๒๕๖๔
ในวันอังคารที่ ๘ พฤษภาคม ๒๕๖๑ เวลา ๙.๐๐ น.
ณ โรงแรมเซ็นทรา บายเซ็นทารา ศูนย์ราชการและคอนเวนชั่นเซนเตอร์ แจ้งวัฒนะ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเชิงปฏิบัติการจัดทําแผนกลยุทธ์การขับเคลื่อนงาน
แก้ไขปัญหาจังหวัดชายแดนภาคใต้ของกระทรวงยุติธรรม พ.ศ.๒๕๖๑ – ๒๕๖๔
โดยมีผู้แทนจากสํานักงานปลัดกระทรวงยุติธรรม สํานักงานกิจการยุติธรรม กรมคุมประพฤติ
กรมราชทัณฑ์ กรมคุ้มครองสิทธิและเสรีภาพ กรมบังคับคดี กรมสอบสวนคดีพิเศษ
และสถาบันนิติวิทยาศาสตร์ พร้อมด้วยผู้แทนจากสํานักงานยุติธรรมจังหวัด ๕ จังหวัดชายแดนใต้
ได้แก่ จังหวัดสงขลา จังหวัดสตูล จังหวัดยะลา จังหวัดปัตตานี และจังหวัดนราธิวาส เข้าร่วมฯ
เพื่อให้เกิดกระบวนการมีส่วนร่วมในการจัดทําแผนกลยุทธ์ การขับเคลื่อนงานแก้ไขปัญหา
จังหวัดชายแดนภาคใต้ ของกระทรวงยุติธรรม พ.ศ.๒๕๖๑ – ๒๕๖๔
เพื่อใช้เป็นเครื่องมือในการปฏิบัติงานได้อย่างมีประสิทธิภาพ
ซึ่งสอดคล้องกับนโยบายการแก้ไขปัญหาจังหวัดชายแดนภาคใต้ระดับชาติ
รองปลัดกระทรวงยุติธรรม กล่าวว่า การจัดทําแผนยุทธศาสตร์เป็นสิ่งสําคัญ
โดยเฉพาะงานของจังหวัดชายแดนภาคใต้ เป็นงานที่มีลักษณะพิเศษ
มีความแตกต่างทั้งในเรื่องศาสนา วัฒนธรรมและความเป็นอยู่
ซึ่งข้าราชการหรือผู้ปฏิบัติงานจะต้องมีความเข้าใจในทุกบริบท เอาใจเขามาใส่ใจเรา
ด้วยหลักการ เข้าใจ เข้าถึง พัฒนา
ทั้งนี้ กระทรวงยุติธรรม ได้มุ่งเน้นการให้ความรู้ด้านกฎหมายและด้านอื่นๆ แก่ประชาชน
เพื่อให้ประชาชนไม่ตกเป็นเหยื่อและไม่กระทําผิดกฎหมาย รวมทั้ง การคุ้มครองกลุ่มเสี่ยง
การช่วยเยียวยาผู้ตกเป็นเหยื่อ การช่วยเหลือผู้ต้องหาหรือจําเลย กระบวนการไกล่เกลี่ย
และการบังคับคดี สิ่งสําคัญคือการบูรณาร่วมกันทั้งภายในองค์กร
และหน่วยงานอื่นๆ ที่เกี่ยวข้อง เพื่อให้การทํางานเป็นไปในทิศทางเดียวกัน
รวมทั้งเพื่อให้บริการประชาชนได้อย่างรวดเร็ว สะดวกมากยิ่งขึ้น
รัฐบาลไทย-ข่าวทำเนียบรัฐบาล-รอง นรม. และ รมว.กห. ให้การต้อนรับ เอกอัครราชทูตสาธารณรัฐตุรกีประจำประเทศไทย
วันพฤหัสบดีที่ 31 สิงหาคม 2560
รอง นรม. และ รมว.กห. ให้การต้อนรับ เอกอัครราชทูตสาธารณรัฐตุรกีประจําประเทศไทย
รอง นรม. และ รมว.กห. ให้การต้อนรับ เอกอัครราชทูตสาธารณรัฐตุรกีประจําประเทศไทย
พล.ต.คงชีพ ตันตระวาณิชย์ โฆษก กห. เปิดเผยว่า เมื่อ 31 ส.ค.60 เวลา 10.00 น. พล.อ.ประวิตร วงษ์สุวรรณ รอง นรม. และ รมว.กห. ให้การต้อนรับ นาง Evren Dagdelen Akgun (เอฟเรน ดาเดเลน อักกุน) ออท.สาธารณรัฐตุรกีประจําประเทศไทย เข้าเยี่ยมคํานับในโอกาสเข้ารับตําแหน่งหน้าที ณ ศาลาว่าการกลาโหม
ทั้งสองฝ่ายได้หารือร่วมกันถึงความสัมพันธ์ทางการทูตไทย – ตุรกี ซึ่งจะครบรอบ 60 ปี ในปี 2561 ซึ่งตุรกีให้ความสําคัญกับไทย เพื่อยกระดับความสัมพันธ์ระหว่างกันเป็นหุ้นส่วนทางยุทธศาสตร์ และพร้อมที่จะสนับสนุน แลกเปลี่ยนการศึกษาและให้ความร่วมมือด้านความมั่นคง ด้านอุตสาหกรรมป้องกันประเทศระหว่างกัน เพื่อความสงบสุขของภูมิภาคร่วมกัน
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันนิติวิทยาศาสตร์ พร้อมปฏิบัติการเป็นเครือข่ายตรวจ SARS-CoV-2 [กระทรวงยุติธรรม]
วันพฤหัสบดีที่ 23 เมษายน 2563
กระทรวงยุติธรรม โดยสถาบันนิติวิทยาศาสตร์ พร้อมปฏิบัติการเป็นเครือข่ายตรวจ SARS-CoV-2 [กระทรวงยุติธรรม]
กระทรวงยุติธรรม โดยสถาบันนิติวิทยาศาสตร์ พร้อมปฏิบัติการเป็นเครือข่ายตรวจ SARS-CoV-2
ในวันพุธที่ 22 เมษายน 2563 เวลา 14.00 น. ณ ห้องปฏิบัติการตรวจสารพันธุกรรมทางคดี สถาบันนิติวิทยาศาสตร์ ชั้นที่ 16 อาคารสุขประพฤติ ถนนประชาชื่น กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายประสาร มหาลี้ตระกูล รองปลัดกระทรวงยุติธรรม นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน และ พ.ต.ท.วรรณพงษ์ คชรักษ์ ผู้อํานวยการสถาบันนิติวิทยาศาสตร์ ร่วมตรวจเยี่ยมห้องปฏิบัติการตรวจสารพันธุกรรมทางคดี (Crime Laboratory) หลังจากกรมวิทยาศาสตร์การแพทย์ ได้ประกาศรับรองให้สถาบันนิติวิทยาศาสตร์ กระทรวงยุติธรรม เป็นห้องปฏิบัติการเครือข่ายตรวจ SARS-CoV-2 โดยคณะผู้บริหารได้รับฟังบรรยายสรุปการดําเนินงานจากผู้ช่วยศาสตราจารย์วรวีร์ ไวยวุฒิ ผู้อํานวยการกองสารพันธุกรรม จากนั้นได้เข้าเยี่ยมชมภายในห้องปฏิบัติการ เพื่อชมอุปกรณ์และขั้นตอนการปฏิบัติงานของแพทย์และเจ้าหน้าที่ของห้องปฏิบัติการฯ
ทั้งนี้ สถาบันนิติวิทยาศาสตร์ กระทรวงยุติธรรม เป็นหนึ่งในห้องปฏิบัติการเครือข่ายตรวจ SARS-CoV-2 ที่ผ่านการทดสอบความชํานาญทางห้องปฏิบัติการ ซึ่งทั่วประเทศมีทั้งสิ้น 112 แห่ง ทั้งในส่วนของภาครัฐและภาคเอกชน ห้องปฏิบัติการตรวจ SARS-CoV-2 ของสถาบันนิติวิทยาศาสตร์ มีเป้าหมายสําคัญ คือ การตรวจคัดกรองกลุ่มเจ้าหน้าที่และบุคลากรของกระทรวงยุติธรรมที่เป็นกลุ่มเสี่ยง โดยเฉพาะเจ้าหน้าที่ผู้ปฏิบัติงานใกล้ชิดกับผู้ต้องราชทัณฑ์ รวมทั้งเด็กและเยาวชนในสถานพินิจฯ เพื่อเป็นการป้องปรามและลดความเสี่ยงของการแพร่ระบาดของโรคติดเชื้อไวรัสโคโรนา 2019 (COVID-19)
#กระทรวงยุติธรรม #สถาบันนิติวิทยาศาสตร์ #พร้อมปฏิบัติการเป็นเครือข่ายตรวจ SARS-CoV-2 #COVID19
รัฐบาลไทย-ข่าวทำเนียบรัฐบาล-ปลัด ก.อุตฯ ร่วมกิจกรรม SME Bank กับ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น”
วันเสาร์ที่ 24 มีนาคม 2561
ปลัด ก.อุตฯ ร่วมกิจกรรม SME Bank กับ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น”
ปลัด ก.อุตฯ ร่วมกิจกรรม SME Bank กับ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น” ณ ตลาดนัดสวนจตุจักร กรุงเทพฯ
วันนี้ (24 มีนาคม 2561) นายพสุ โลหารชุน ปลัดกระทรวงอุตสาหกรรม และประธานกรรมการ SME Development Bank พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม นางสาวนารถนารี รัฐปัตย์ ผู้ช่วยกรรมการผู้จัดการ สายงานพัฒนาผู้ประกอบการและร่วมลงทุน และสายงานสารสนเทศและสนับสนุนการบริหาร ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และผู้บริหารการรถไฟแห่งประเทศไทย ร่วมลงพื้นที่ในโครงการ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น” เพื่อเดินตลาดนัดสวนจตุจักร ประชาสัมพันธ์ร่วมกับ ธพว. ในการนําบริการต่างๆ ไปมอบแก่ผู้ประกอบการเอสเอ็มอี หรือผู้อยากจะเริ่มต้นธุรกิจของตัวเอง รวมถึงบริการทางการเงิน ซึ่งรัฐบาลได้รับมอบหมายให้ ธพว. สนับสนุนสินเชื่อดอกเบี้ยถูกเพื่อผู้ประกอบการคนตัวเล็ก หรือ “จุลเอสเอ็มอี” เช่น สินเชื่อเศรษฐกิจติดดาว ดอกเบี้ย3% ใช้ บสย.ค้ําประกันฟรี 4 ปีแรก สินเชื่อสร้างอาชีพวัยเก๋า สําหรับผู้ประกอบการอายุตั้งแต่ 55-75 ปี  สินเชื่อ Factoring บัญชีเดียว วงเงินกู้สูงสุด 15 ล้านบาท เบิกจ่ายภายในวันเดียว ฟรีค่าธรรมเนียมจัดเก็บหนี้ และสินเชื่อเถ้าแก่ 4.0 อัตราดอกเบี้ยพิเศษ 1% ปลอดชําระเงินต้น 3 ปีแรก เปิดโอกาสให้ผู้ประกอบการรายย่อยที่มีปัญหาทางการเงินสามารถกู้ได้ (แม้เคยปรับโครงสร้างหนี้ หรือผ่อนชําระไม่ต่อเนื่องมาก็ตาม) เป็นต้น
นอกจากนี้ ปลัดกระทรวงอุตสาหกรรม และประธานกรรมการ SME Development Bank ยังได้พบปะพูดคุยกับผู้ประกอบการจําหน่ายกระเป๋าผ้าพื้นเมือง ผ้ามัดย้อมจากจังหวัดเชียงใหม่ ร้านสุธี Home Décor จําหน่ายเซรามิคและของตกแต่งบ้าน และร้าน A2 Silver ตุ๊กตานกฮูก Handmade #prindustrymoi #กระทรวงอุตสาหกรรม (กลุ่มประชาสัมพันธ์ สปอ.)